ถ้าได้มาแถวศรีย่านต้องมาลองชิม ร้านจะเปิดช่วงเย็นๆ เป็นร้านข้างทางตั้งอยู่ด้านหน้าร้านขนมปังวิคตอรี่ ปกติผ่านมาทีรัยจะเห็นโต๊ะเต็มตลอด แล้วก็จะมีคนยืนรอต่อคิวเพื่อสั่งกลับไปทานที่บ้าน ทีเด็ดของร้านนี้อยู่ที่ตัวไก่เลยมาที่ร้านจะเห็นหม้อที่ใส่ไก่น้ำแดงขนาดใหญ่ เห็นแล้วอยากลงไปแหวกว่ายกินน่องไก่ที่วางเรียงรายอยู่ในนั้น ไม่ว่าจะเป็นเนื้อ น่อง หรือว่าปีก ที่มันมีความนุ่มและเปื่อยยุ่ยได้ที กัดเข้าไปในปากจะพบว่ามันละลายในปากเลย และปกติทานที่อื่นสั่งส่วนที่เป็นปีกมาก็จะได้แต่ชิ้นเล็กๆ แต่ที่ให้มาแบบถึงโคนปีกจริงๆ ชิ้นใหญ่มาก ใหญ่จนมิดเส้นก๋วยเตี๋ยวไปเลย ที่ชอบอีกอย่างร้านนี้ใช้เส้นก๋วยเตี๋ยวและลวกออกมานุ่มมาก เคยไปกินหลายที่เส้นเล็กที่ลวกมานี่ยังเหนียวๆ แข็งๆ อยู่ แต่ที่นี่ถึงแม้ว่าคิวจะยาวลูกค้าเยอะเท่าไร ทางร้านก็ยังลวกเส้นออกมาได้นุ่มมาก ซู๊ดเข้าไปฟินเลย ตัวน้ำซุปก็ค่อนข้างโอเคแต่ไม่เข้มข้นเท่าไรนัก โดยรวมแล้วถือว่าโอเคเลยทีเดียว